Ninja (gejmer)

**Richard Tyler "Ninja" (Fortnite) Blevins** (fon. *Ričard Tajler Blūins*; rođen 5. juna 1991), poznatiji po svom internetskom pseudonimu **Ninja** (fon. *Nindža*) ili ranije kao **NinjasHyper**, američki je streamer, YouTuber, profesionalni gejmer i internetska ličnost. Kao jedna od najvećih lica gaminga, Tyler stvara zabavni sadržaj za svoju publiku preko mnogo igri, ponajviše sa Fortniteom, Call of Duty: Warzoneom, Valorantom i sa igrom Fall Guys.

Od jula 2019. godine, on je najposjećeniji streamer na Twitch-u sa preko 15 miliona pratilaca i prosječno oko 25.000 gledalaca po streamu. 1. augusta 2019. Tyler je objavio da zvanično prestaje streamovati na Twitch-u i da prelazi na Mixer. Nakon gašenja platforme Mixer 22. jula ove godine, Tyler se kao besplatan agent vratio na Twitch. 10. septembra, zvanično je potpisan ugovor između Tylera i Twitcha.

## Rani život 
Tyler je rođen od strane američkih roditelja velškog porijekla. Iako je rođen u Detroitu, preselio se sa svojom porodicom u predgrađa Chicaga kada je bio star samo godinu dana. Tylerova mladost u predgrađu Chicaga uključivala je videoigre i sport. Pohađao je srednju školu Grayslake, u kojoj je igrao fudbal, a bio je i entuzijastični igrač video igara. Po diplomi je odlučio profesionalno igrati videoigre, ulaziti u turnire, pridružiti se profesionalnim organizacijama i uživo prenositi svoje igre.

## Karijera 
Tyler je profesionalno počeo da igra igru *Halo 3* u 2009. godini. Igrao je za razne organizacije uključujući Cloud9, Renegades, Team Liquid, Blevins je postao stremer 2011. godine. U septembru 2017. imao je 500.000 pratilaca; u šest mjeseci taj broj je porastao na preko 2.000.000. U martu 2018. godine, Tyler je postavio Twitch rekord za pojedinačni stream dok je igrao *Fortnite sa* Drake-om, Travis Scottom i Juju Smith-Schusterom. U aprilu 2018. godine oborio je vlastiti rekord gledanja tokom svog događaja *Ninja Vegas 2018*, gdje je sakupio publiku od oko 667.000 gledalaca uživo.

Tyler ima preko 22 miliona pretplatnika na YouTube-u od početka augusta 2019. godine. On zarađuje preko 500.000 dolara mjesečno od streamovanja *Fortnite-a* i napominje kako je free-to-play model zaslužan za toliku popularnost i rast igre.

17. juna 2018. Tyler je objavio da je u partnerstvu s Red Bull Esports-om. U najavi je spomenuo i da bi ga navijači mogli izazvati na posebnom Fortnite događaju pod nazivom "Red Bull Rise Till Dawn" u Chicagu 21. jula 2018.

U septembru 2018. godine Blevins je postao prvi profesionalni igrač Esports-a koji je prikazan na naslovnici *ESPN-ovog magazina*, čime je označen proboj u glavnu sportsku slavu.

Ninja je u oktobru 2018. najavio ugovor s muzičkim studiom Astralwerks za sastavljanje albuma pod nazivom *Ninjawerks: Vol. 1* koji sadrži originalne pjesme od elektronske muzike, uključujući Alesso-a, Nero-a, Tycho-a i 3LAU-a. Album je objavljen 14. decembra 2018.

Tyler se nakratko pojavio za vrijeme NFL-ove reklame "Stogodišnja igra", zajedno s nekoliko profesionalnih NFL nogometaša koji su se emitirali tokom Super Bowl-a LIII.

U 2019. godini, kako prenosi Reuters, Tyler je plaćen milion dolara od strane Electronic Arts-a za promociju igre *Apex Legends* na njegovom Twitch streamu i putem svog Twitter naloga.

Tyler je 1. augusta 2019. najavio da će od tada streamovati isključivo na Microsoftovoj platformi Mixer.

## Dobrotvorni rad 
U dobrotvornom streamu koji je održan u februaru 2018. godine, Tyler je prikupio više od 110,000 dolara koje će donirati Američkoj organizaciji za prevenciju samoubistava. Tokom prvog *Fortnite Battle Royale* Esports turnira u aprilu 2018. godine, Tyler je dao nagradni fond u iznosu od gotovo 50 000 američkih dolara, od čega je 2.500 dolara otišlo Alzheimerovoj udruzi. Kasnije u aprilu, sudjelovao je u #Clips4Kids turniru sa streaming kolegama DrLupo-m i Timthetatman-om i uspio je prikupiti preko 340,000 dolara. Na E3 2018, Tyler i Marshmello pobijedili su na Fortnite Pro-Am turniru koji je rezultirao donacijom u iznosu od milion dolara u dobrotvorne svrhe po njihovom izboru.

## Lični život 
Porodica Blevins prikazana je u nekoliko epizoda televizijske emisije *Family Feud* 2015. godine. Prema *pisanju The Brillion News*, Tyler je bio razlog zbog kojeg su on i njegov tim uspjeli ući u show.

## Kontroverze 
Tyler je izjavio kako ne želi da igra sa ženskim gejmerkama iz poštovanja prema svojoj ženi Jessici i kako bi izbjegao glasine da bi takav streaming mogao stvoriti. Primio je mješovite reakcije; neki su govorili da treba dati primjer i ne otežavati ženskim streamerkama da se ističu, dok su drugi podržali njegov stav tvrdeći da bi mu trebalo dopustiti da radi ono što on želi da zaštiti svoj brak. Kao odgovor na kritike, Tyler je potvrdio svoju podršku ravnopravnosti spolova i ponovio predanost braku, te spomenuo neke istaknute ženske streamerke po imenu. Pojasnio je i da su žene dobrodošle da igraju s njim u grupi ili na nekim događajima, rekavši da mu takve situacije omogućavaju da "više kontrolira pripovijedanje, bez glupih drama i glasina koje preplavljuju naše živote". Kasnije je Tyler tvitovao da zaslužuje kaznu.

U novembru 2018. godine Tyler je dobio kritike zbog lažnog prijavljivanja jednog Fortnite igrača po imenu IcyFive, zbog stream snipinga. Nakon što je Tylera eliminirao IcyFive, Tylerov suigrač, DrLupo, rekao mu je da pazi na "emote" (ples), što je IcyFive i izveo. Tyler je ovo uzeo kao dokaz da ga IcyFive stream snipe-a i brzo ga je prijavio. Nakon prijave IcyFive-a, Tyler je izjavio da će "otići sa svog puta" kako bi osigurao da IcyFive bude banovan i rekao IcyFive-u da ga neće prijaviti ako odmah napusti igru uprkos tome što ga je već prijavio. Kako IcyFive nije gledao stream, to nije učinio. Tyler je pretpostavio da ga IcyFive ignorira i izvadio svoj telefon, što se činilo kao pokušaj direktnog kontaktiranja Epic Games-a. IcyFive je tvrdio da nije stream snipe-ovao Tylera i postavio je video na Youtube-u kao dokaz. DrLupo je kasnije izjavio da ne vjeruje da je IcyFive stream snipe-ovao Tylera, spomenuvši da je korištenje emota (plesa) redovna reakcija na povećanje broja gledatelja nakon eliminacije, a također je izjavio kako nije oprostio Tyleru njegove postupke, uspoređujući ih s bijesom. Kasnije se Tyler izvinio IcyFive-u na Twitter-u, ali je također optužio igrača da "igra žrtvu" i  da  je pogoršao incident, nazivajući ga naivnim, pod pretpostavkom da će igrači biti zabranjeni samo na njegovu riječ.

U oktobru 2018. Tyler je prijavio igrača zbog "posjedovanja većeg pinga " od njegovog. To je dovelo do toga da je igrač 16. novembra 2018. tvrdio da mu je zbog prijave banovan account, što je Epic Games negirao. Oba ova incidenta izazvala su reakciju protiv Tylera na društvenim mrežama.

## Nagrade i nominacije 
## Također pogledajte 
* *Fortnite*
* Streaming
* Esports

## Reference 
Kategorija:Amerikanci porijeklom iz Velsa
Kategorija:Živi ljudi
Kategorija:Rođeni 1991.
Kategorija:YouTube ličnost
Kategorija:Strimeri na Twitchu